9.12.2011 Jurnalul Oficial al Uniunii Europene L 327[39 REGULAMENTE REGULAMENTUL (UE) NR. 1276/2011 AL COMISIEI din 8 decembrie 2011 de modificare a anexei III la Regulamentul (CE) nr. 853/2004 al Parlamentului European și al Consiliului în ceea ce privește tratamentul în scopul distrugerii paraziților viabili din produsele pescărești destinate consumului uman (Text cu relevanță pentru SEE) COMISIA EUROPEANĂ, având în vedere Tratatul privind funcționarea Uniunii Europene, având în vedere Regulamentul (CE) nr. 853/2004 al Parla- mentului European și al Consiliului din 29 aprilie 2004 de stabilire a unor norme specifice de igienă care se aplică alimentelor de origine animală (!), în special articolul 10 alineatul (1), întrucât: (1) (4) Regulamentul (CE) nr. 853/2004 stabileşte norme specifice pentru igiena alimentelor de origine animală care trebuie respectate de operatorii din sectorul alimentar. El prevede, printre altele, că operatorii din sectorul alimentar trebuie să introducă pe piață, în Uniunea Europeană, produse de origine animală numai dacă au fost preparate și manipulate exclusiv în unităţi care îndeplinesc cerințele relevante din anexa III la regu- lamentul respectiv. Partea D a capitolului III din secţiunea VIII din anexa III la Regulamentul (CE) nr. 853/2004 prevede că operatorii din sectorul alimentar trebuie să se asigure că anumite produse pescăreşti, inclusiv cele care urmează a fi consumate crude sau aproape crude, sunt supuse unui tratament de congelare pentru a distruge paraziții viabili care pot reprezenta un risc pentru sănătatea consuma- torului. În aprilie 2010, Autoritatea Europeană pentru Siguranţa Alimentară a adoptat un aviz ştiințific privind evaluarea riscurilor de paraziți din produsele pescăreşti (?) (avizul EFSA). Avizul respectiv include informații cu privire la cazurile în care produsele pescăreşti pot să prezinte un pericol pentru sănătate în ceea ce priveşte prezența paraziților viabili. Avizul EFSA analizează, de asemenea, efectele diferitelor tratamente pentru distrugerea acestor paraziți din produsele pescăreşti. Deşi avizul EFSA indică faptul că toţi peştii sălbatici marini și de apă dulce capturați trebuie să fie considerați () JO L 139, 30.4.2004, p. 55. () EFSA Journal 2010, 8(4):1543. ca fiind expuși riscului de a conține paraziți viabili care reprezintă un pericol pentru sănătatea umană, dacă aceste produse urmează să fie consumate crude sau aproape crude, în cazul în care date epidemiologice arată că zonele de pescuit nu reprezintă un pericol pentru sănătate în ceea ce priveşte prezența paraziților, auto- ritatea competentă poate adopta măsurile naţionale care autorizează o scutire de obligația de tratare prin congelare a produselor pescăreşti derivate din capturi sălbatice. Aceste măsuri naționale trebuie să fie notificate Comisiei. Avizul EFSA concluzionează că, acolo unde somonul atlantic de crescătorie este crescut în cuşti plutitoare sau rezervoare de pe uscat şi hrănit cu furaje combinate, pentru care probabilitatea de a conţine paraziți vii este scăzută, riscul de infecție cu larve de Anisakis este neglijabil, cu excepţia cazurilor în care au loc schimbări ale practicilor de creştere. Deşi avizul concluzionează că nu sunt disponibile date de monitorizare suficiente pentru orice alți peşti de crescătorie, EFSA a stabilit criteriile pe baza cărora se stabileşte când produsele pescăreşti de acvacultură nu prezintă un pericol pentru sănătate în ceea ce priveşte prezența paraziților. Prin urmare, în cazul în care sunt respectate aceleaşi proceduri de creştere bazate pe aceste criterii, produsele pescăreşti de crescătorie altele decât somonul de Atlantic pot fi considerate ca prezentând un risc neglijabil de prezență a paraziților care pot constitui un risc pentru sănătatea consumatorului. În consecinţă, astfel de produse pescăreşti de crescătorie pot fi, de asemenea, scutite de cerințele de congelare, în timp ce nivelul ridicat de protecție a sănătății este încă asigurat. Prin urmare, este necesar să se modifice cerințele prevăzute în partea D a capitolului III din secţiunea VIII din anexa III la Regulamentul (CE) nr. 853/2004, pentru a lua în considerare anumite puncte din noul aviz ştiințific inclus în avizul EFSA şi experiența practică acumulată. Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,